# ข้อบัญญัติองค์การบริหารส่วนตำบลตลาดกรวด

## เรื่อง หลักเกณฑ์การคัดแยกมูลฝอย
- พ.ศ. ๒๕๖๒

โดยที่เป็นการสมควรตราข้อบัญญัติองค์การบริหารส่วนตำบลตลาดกรวด ว่าด้วยหลักเกณฑ์
การคัดแยกมูลฝอย

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ และที่แก้ไขเพิ่มเติม ประกอบมาตรา ๒๐ มาตรา ๕๔ มาตรา ๕๕ มาตรา ๕๘
มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ และที่แก้ไขเพิ่มเติม
องค์การบริหารส่วนตำบลตลาดกรวดโดยความเห็นชอบของสภาองค์การบริหารส่วนตำบลตลาดกรวด
และนายอำเภอเมืองอ่างทอง จึงตราข้อบัญญัติไว้ ดังต่อไปนี้

ข้อ ๑ ข้อบัญญัตนี้เรียกว่า “ข้อบัญญัติองค์การบริหารส่วนตำบลตลาดกรวด เรื่อง หลักเกณฑ์
การคัดแยกมูลฝอย พ.ศ. ๒๕๖๒”

ข้อ ๒ ข้อบัญญัตนี้ให้ใช้บังคับในเขตองค์การบริหารส่วนตำบลตลาดกรวด ตั้งแต่วันถัดจาก
วันประกาศในราชกิจจานุเบกษาเป็นต้นไป

ข้อ ๓ ในข้อบัญญัตนี้

“มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ
ถุงพลาสติก ภาชนะที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์
หรือที่อื่น และหมายความรวมถึงมูลฝอยที่เป็นพิษหรืออันตรายจากชุมชน

“มูลฝอยอินทรีย์” หมายความว่า มูลฝอยที่ย่อยสลายได้ง่าย เช่น ซากหรือชิ้นส่วนของพืช
และสัตว์ มูลสัตว์ เศษอาหาร หรือมูลฝอยอื่น ๆ ที่ย่อยสลายได้ง่าย

“มูลฝอยนำกลับมาใช้ใหม่” หมายความว่า มูลฝอยที่สามารถนำกลับมาใช้ใหม่
หรือนำมาผลิตเป็นผลิตภัณฑ์ใหม่ได้ โดยแก่ เกาะ กรดาดี สโลหะ พลาสติก และวัสดุอื่น ๆ (ตามที่องค์กรปกครองส่วนท้องถิ่นกำหนดให้เหมาะสมกับบริบทของพื้นที่องค์กรปกครองส่วนท้องถิ่นนั้น)

"มูลฝอยที่เป็นพิษหรืออันตรายจากชุมชน" หมายความว่า มูลฝอยที่เป็นเชื้อโรค
หรือมีส่วนประกอบของวัตถุที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบ
ต่อสิ่งแวดล้อม เช่น หลอดไฟ ถ่านไฟฉาย แบตเตอรี่ กระป๋องหรือภาชนะอื่นใดที่ใช้บรรจุสารเคมี
หรือวัตถุที่อาจเป็นอันตรายข้างต้น

"มูลฝอยทั่วไป" หมายความว่า มูลฝอยประเภทอื่นนอกเหนือจากมูลฝอยอินทรีย์
มูลฝอยที่นำกลับมาใช้ใหม่ หรือมูลฝอยที่เป็นพิษหรือเป็นอันตรายจากชุมชน

"อาคาร" หมายความว่า ตึก บ้าน เรือน โรง ร้าน เรือ แพ ตลาด คลังสินค้า
สำนักงาน หรือสิ่งปลูกสร้างอื่น ๆ ซึ่งบุคคลอาจเข้าอยู่หรือเข้าใช้อยู่ได้ และหมายความรวมถึงอุปกรณ์จักรกล
เครื่องปรับอากาศ อุโมงค์ หรือป้ายตามกฎหมายว่าด้วยการควบคุมอาคารด้วย

ข้อ ๔ ให้เจ้าของหรือผู้ครอบครองอาคารคัดแยกมูลฝอยแต่ละประเภท ดังนี้

(๑) มูลฝอยทั่วไป
(๒) มูลฝอยอินทรีย์
(๓) มูลฝอยนำกลับมาใช้ใหม่
(๔) มูลฝอยที่เป็นพิษหรืออันตรายจากชุมชน

ข้อ ๕ เจ้าของหรือผู้ครอบครองอาคารต้องบรรจุมูลฝอยที่คัดแยกแล้วแต่ละประเภทตามข้อ ๔
ในถุงหรือภาชนะบรรจุมูลฝอยให้เพียงพอและเหมาะสมกับประเภทของมูลฝอยนั้น

ถุงสำหรับบรรจุมูลฝอยต้องมีความทนทาน ไม่ฉีกขาดง่าย ไม่รั่วซึม มีขนาดที่เหมาะสม
สามารถเคลื่อนย้ายได้โดยสะดวก การบรรจุมูลฝอยลงในถุงต้องมีปริมาณที่เหมาะสม ปิดถุงด้วยการมัด
หรือนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ สลิ่น หรือสิ่งอื่นอันเกิดจาก
มูลฝอยตกหล่น รั่วไหลออกจากภาชนะ และสิ่งเสียและแมลงเข้าไปในภาชนะได้

ข้อ ๖ มูลฝอยที่มีสภาพลักษณะ หรือขนาดที่ไม่สามารถบรรจุในถุงหรือภาชนะบรรจุมูลฝอยได้
ให้คัดแยกไว้ต่างหากตามประเภทของมูลฝอยโดยต้องจัดการให้ถูกสุขลักษณะ (ตามที่องค์กรปกครอง
ส่วนท้องถิ่นกำหนดให้เหมาะสมกับบริบทของพื้นที่องค์กรปกครองส่วนท้องถิ่น)

ข้อ ๗ ให้เจ้าของหรือผู้ครอบครองอาคารนำถุงหรือภาชนะบรรจุมูลฝอยที่คัดแยกประเภทไว้แล้ว

ข้อ 8 ผู้ใดฝ่าฝืนข้อบัญญัตินี้มีโทษปรับไม่เกินห้าร้อยบาท

ข้อ 9 ให้นายกองค์การบริหารส่วนตำบลตลาดกรวดเป็นผู้รักษาการตามข้อบัญญัตินี้

ประกาศ ณ วันที่ 26 กุมภาพันธ์ พ.ศ. ๒๕๖๒
สมบุญ ฤทธิ์เอนก
นายกองค์การบริหารส่วนตำบลตลาดกรวด